15 “Nine mwangashi wine wine,+ na Tata e mulimi.+2 Umusambo onse uwaba muli ine uushitwala ifisabo,+ alaufumyamo, na onse uutwala ifisabo alautungwila bwino bwino,+ pa kuti utwalishe.+3 Imwe mwalisanguluka kale pa mulandu wa mashiwi ayo nalanda kuli imwe.+4 Ikaleni muli ine, na ine nakulaikala muli imwe.+ Filya fine umusambo te kuti utwale ifisabo uwine weka, kano uli ku mwangashi, na imwe te kuti mutwale, kano mwaikala muli ine.+5 Nine mwangashi, imwe muli misambo. Uwaikala muli ine, na ine naikala muli ena, ena e utwalisha;+ pantu ukwabula ine te kuti mucite nangu cimo.6 Umuntu nga tekele muli ine, aba ngo musambo uo bapoosa no kuuma wauma; na bantu balonganya iyo misambo, baipoosa na mu mulilo, na yo yapya.+7 Nga mwaikala muli ine, na mashiwi yandi yaikala muli imwe, lombeni conse ico mulefwaya kabili cikacitika.+8 Muli ici e mo Tata acindamikilwa, nga muletwalisha, no kuba abasambi bandi icine cine.+9 Filya fine Tata antemwa,+ kabili filya fine na ine natemwa imwe, ikaleni mu kutemwa kwandi.10 Nga mwakonka amafunde yandi,+ mukekala mu kutemwa kwandi, ifyo na ine nkonka amafunde ya kwa Tata+ no kwikala mu kutemwa kwakwe.11 “Namweba ifi fintu pa kuti mube ne nsansa shandi kabili musekelele nga nshi.+12 Ili e funde lyandi, ukuti muletemwana ifyo na ine namutemwa.+13 Takuli uwaba no kutemwa ukwacila pali uku, ukwa kuti umuntu atuulile abanankwe umweo wakwe.+14 Muli banandi nga mulecita ifyo mweba.+15 Nomba nshakulamwita ukuti muli basha bandi, pantu umusha teshiba ifyo shikulu wakwe acita. Lelo nakulamwita ati abanandi,+ pantu fyonse ifyo naumfwa kuli Tata nalimwishibisha.+16 Te imwe mwansalile, lelo nine namusalile, kabili namusontele ukuti muletwala ifisabo,+ no kuti ifisabo fyenu fikalilile; pa kuti conse ico mwalomba Tata mwi shina lyandi, akamupeela.+17 “Ifi e fyo ndemweba, ukuti muletemwana.+18 Aba muli ici calo nga bamupata, mwishibe ukuti babalilepo ukupata ine ilyo bashilamupata.+19 Nga mwali muli ici calo, aba muli ici calo nga balimutemwa pantu ninshi muli babo.+ Nomba apo tamuli ba muli ici calo,+ lelo ine namusala mu ba muli ici calo, e co aba muli ici calo bamupatila.+20 Ibukisheni amashiwi ayo namwebele, ukuti, Umusha tacila pali shikulu wakwe. Nga bacushishe ine, na imwe bakamucusha;+ nga bakonkele amashiwi yandi, bakakonka na mashiwi yenu.21 Lelo bakacita fyonse ifi kuli imwe pa mulandu we shina lyandi, pantu tabaishiba uwantumine.+22 Nga nshaishile no kulanda kuli bena, nga tabali no lubembu;+ lelo nomba tabali ne ca kubepeseshamo ulubembu lwabo.+23 Uwapata ine, ninshi apata na Tata.+24 Nga nshacitile muli bena imilimo iyo umuntu umbi ashacitile,+ nga tabali na lubembu;+ nomba balimona imilimo yandi kabili balimpata, bapatila kumo na Tata.+25 Lelo ni pa kuti amashiwi ayalembwa mu Mafunde yabo yafikilishiwe, ayatila, ‘Bampatile apabula umulandu.’+26 Kaafwa nga aisa uo nkamutumina ukufuma kuli Tata,+ umupashi wa cine, uufuma kuli Tata, ena akanjikalilako ubunte; +27 kabili na imwe muli no kulanandilako,+ pantu imwe mwaba na ine ukufuma apo natendekele.
bem_Latn